
ECAD4008-C: Cylch 1 Arwain y Dysgu: beth, sut a pham ydw in addysgu?

Targedau

	Angen sicrhau bod trefn y gwaith yn gwneud synnwyr.

	Rhaid cyfeirnodi’n gywir yn ôl canllawiau Harvard y brifysgol.

	Angen cyfeirio at lenyddiaeth i gefnogi trwy gydol dy waith.



Trafodwch eich dealltwriaeth o addysgeg drawsgwriciwlaidd yn yr ysgol gynradd. Defnyddiwch ‘Bagiau a blychau’ fel thema er mwyn arddangos ffyrdd gellid cyflwyno dull thematig, gan alw ar eich profiadau personol, ymchwil a chyfeirio at ddogfennau Cwricwlwm i Gymru’

Yn ystod yr aseiniad yma byddaf yn trafod fy nealltwriaeth o addysgeg drawgwricwlaidd a sut yn union mae addysgeg drawsgwriciwlaidd yn cyfoethogi profiadau plentyn yn y Cyfnod Sylfaen. Yna, byddaf yn defnyddio y thema ‘Bagiau a Bylchau’ ac yn arddangos ffyrdd gwahanol y gallaf gyflwyno y thema yma mewn pynciau gwahanol megis; Mathemateg, Iaith/ Llythrennedd, Gwyddoniaeth, Addysg Gorfforol, Cerddoriaeth, Celf, Daearyddiaeth, a.y.b. Yn olaf, byddaf yn dod i gasglaid ar sut mae plant yn yr ysgol gynradd yn elwa o ddysgu yn drawgwricwlaidd, ac a oes gwahaniaeth rhwng dysgu yn drawsgwricwlaidd a dysgu pynciol.

Gan ganolbwyntio pam fod angen cynnwys addysgeg drawsgwricwlaidd yn yr ysgol gynradd, rhaid ystyried bod sawl elfen manteisiol i hyn. Yn ôl erthygl ar y wefan ‘The Edvoctae’ sef ‘Pros and Cons of Cross-Curricular Teaching’ gallwn weld fod dwy ochr i addysgu yn drawsgwricwlaidd, un ochr positif a un ochr negyddol. Un postifi o ddysgu yn drawsgwricwlaidd yw y ceir cyswllt yn cael ei wneud gyda’r holl bynicau. Drwy wneud hyn, mae’n gwneud i’r plant feddwl yn gritigol gan eu bod yn gorfod meddwl am sawl pwnc yr un pryd. Mae hyn yn golygu y bydd y plant yn ennill mwy o ddealltwriaeth o’r pynciau. Mae addysgeg drawsgwricwlaidd hefyd yn paratoi y plant i weithio a dysgu gyda’i gilydd, sydd hefyd yn eu paratoi ar gyfer y dyfodol. Nid oes llawer o swyddi ble mae pobl yn gorfod gweithio yn annibynnol yn unig, felly mae rhaid sicrhau bod y plant yn datblygu sgiliau gweithio fel tîm.

Ym mhennod 13 o’r llyfr ‘The Primary Curriculum (2014)’, sef ‘An Introduction to Cross-Curricular Learning’, esboniai bod addysgeg drawgwricwlaidd yn cael ei gynnal tu allan a thu mewn i’r ystafell ddosbarth. Caiff addysgeg drawgwricwlaidd ei weld mewn sawl ffordd gan ei fod yn ymweld â sawl maes. Esbonir yn y bennod, o dan y teitl; ‘The State of the Art in Cross-Curricular Pedagogy’ bod llawer o addysgu yn digwydd tu allan i’r dosbarth, gan ddatblygu nifer o sgiliau mewn gwahaol dasgau o ddydd i ddydd. I ddysgu yn drawgwricwlaidd fel arfer dewisir un thema benodol, ac yna cynllunio yn ofalus i gynnwys holl bynicau a mesydd y cwricwlwm. 
Man cychwyn o addysgu yn drawsgwricwlaidd yw cynnwys syniadau y plant yn y cynllunio, “listen to ‘pupil voice’ (Cheminais 2008, Desailly 2012; Ruddock and McIntyre 2007)”. Mae hyn yn rhoi perchnogaeth i’r plant yn y thema fydd yn cael ei astudio.

Fel a drafodir yn mhenood 13 o ‘The Primary Curriculm’, pan yn paratoi mae’n holl bwysig cynnwys llais y plentyn. Rhaid ystyried eu syniadau hwy a’i cymhwyso i fewn i’r cynlluniau dosbarth. Yn ôl y wefan ‘Early years careers’, esboniai bod llais y plentyn yn holl bwysig gan ei fod yn hybu hunan-barch a hunan-werth. Mae’n rhoi cyfle i blant allu dweud eu barn, teimladau ac emosiynau yn eithriadol o bwysig gan ei fod yn rhoi y plentyn yn ganolog i’r cynllunio a’r dysgu. Gan ganolbwyntio yn unig ar lais y plentyn, esboniai adroddiad a ysgrifennwyd gan Estyn sef, ‘Cyfranogiad disgyblion: canllaw arfer orau (2016)’ bod gwrando ar lais y plentyn yn agwedd sy’n helpu i ysgolion wella. Gwelir hyn fel cylfe i’r disgyblion gryfhau eu sgiliau megis; creadigrwydd, iaith lafar, mathemateg, llythrennedd, dealltwriaeth technoleg a gwybodaeth.

Mae tri cymhwysedd sy’n hanfodol i gynnwys ym mhob math o ddysgu sef llythrennedd, rhifedd a chymhwysedd digidol. Caiff hyn ei esbonio yn y ddogfen ‘Cwricwlwm i Gymru- cwricwlwm am oes (2015)’.  Bydd y tri cymhwysedd yma yn hanfodol i’r holl ymarferwyr a phobl sy’n gweithio gyda phlant a phobl ifanc. Yn y gorffennol llythrennedd a rhifedd oedd yn cael blaenoriaeth gan ei bod wedi cael eu cynnwys yn y Rhaglenni Llythrenned a Rhifedd Cendelaeth (2012) ac yn y Fframwaith Llythrenned a Rhifedd Cenedlaethol (2013). Bellach yn y cwricwlwm presennol disgwylir fod llythrennedd a rhifedd yn cael eu cynnwys ym mhob maes/ ardal.

Felly wrth gynllunio thema trawgwricwlaidd, credaf fod cychwyn gyda stori yn ddechrau effeithiol. Wrth feddwl am y thema ‘Bagiau a blychau’ credaf mae un elfen y gellir ei wneud o’r thema yw ‘ailgylchu’. Fel enghraifft rwyf wedi cynllunio gwersi a fyddai’n bosib i’w gwneud gyda dosbarth blwyddyn 1 a 2 yn yr ysgol gynradd, sef y Cyfnod Sylfaen. Defnyddiais y stori ‘Sbwriel Sbango’ fel sbardun i gychwyn y gwaith, oherwydd credaf y byddai y cymeriadau yn y stori, sef yr anifeiliaid yn apelio at y plant. Byddai’r stori yma hefyd yn fy ngallugoi i greu gweithgareddau diddorol trawgwricwlaidd i’r disgyblion. 
Isod, mae tabl yn dangos fy nghynlluniau o beth fyddai’n bosib ei wneud gyda’r saith maes sef;
· Datblygiad Personol a Chymdeithasol, Lles ac Amrywiaeth Ddiwylliannol
· Sgiliau Iaith, Llythrennedd a Chyfathrebu
· Datblygiad Mathemategol
· Datblygu’r Gymraeg
· Gwybodaeth a Dealltwriaeth o’r Byd
· Datblygiad Corfforol
· Datblygiad Creadigol

Gan mai dosbarth o oedran cymysg ydyw, byddai’n rhaid paratoi gweithgareddau gwahaniaethol ar gyfer y tri haen gwahanol sef; haen is, haen ganolog ac haen uwch. 



	Meysydd Dysgu
	Blynyddoedd 1 & 2

	Datblygiad Personol a Chymdeithasol, Lles ac Amrywiaeth Ddiwylliannol
	· Ymarfer Corff; teithio fel rhai o’r anifeiliaid o’r stori.
Llwynog- isel ar y llawr, ar ei 4 ar lawr yn sleifio.
Cwningen- neidio yn uchel gyda coesau ôl.
Iâr- symud yn herciog.


	Sgiliau Iaith, Llythrennedd a Chyfathrebu
	· Creu poster i helpu Sbango y llwynog.
“Cadwch Cymru’n Daclus”
“Ailgylchwch...”
· Llythyr i’r plant gan Sbango y llwynog yn gofyn am help ar sut i roi sbwriel yn y blwch ailgylchu cywir. (Darllen a chyfathrebu)

	Datblygiad Mathemategol
	· Creu ysgub gyda brigau (fel roedd gan yr iâr) gan sicrhau fod y brigau i gyd yn mesur o leiaf 10 blocyn (blwyddyn 1) neu 20cm (blwyddyn 2).
· Helfa drysor tu allan; casglu sbwriel mae Sbango wedi’i adael. Casglu data (////) – cofnod rhicbren.
· Siapiau sbwriel; ‘A yw’r siâp y sbwriel hyn yn 2D neu yn 3D?’
· Graff hoff fwydydd plant y dosbarth.

	Datblygu’r Gymraeg
	· Creu pypedau cymeriadau’r stori gan ddefnyddio sanau, ac yna ail adrodd y stori. Pob disgybl â chyfrifoldeb o adrodd beth ddywedodd un o’r anifeiliaid.

	Gwybodaeth a Dealltwriaeth o’r Byd
	· Didoli deunyddiau yn y bylchau ailgylchu, er enghraifft; plastig, cadfwrdd a metal.
· Dysgu termau/ enwau cywir y deunyddiau, er enghraifft; metal, cardfwrdd.
· Ymchwilio i’r hyn y gellir ei roi yn y bin compost.
· Dysgu am nodweddion y deunyddiau, er enghraifft; caled, hyblyg, anhyblyg, garw, llyfn.

	Datblygiad Corfforol
	· Didoli nifer penodol o boteli plastig ym mhob bin. Gweithio mewn grŵpiau o 5 i rhoi y sbwriel yn y bocs ailgylchu cywir.

	Datblygiad Creadigol
	· Addurno bin compost- ymchwilio ar y ‘iPads’ am syniadau.
· Dylunio a chreu modelau allan o sbwriel.
· Gwaith celf o fagiau plastig.
· Argraffu gan ddefnyddio sbwriel.



Enghraifft 1- Tasg Ffocws

I ddechrau y thema ‘Bagiau a Blychau’, byddwn yn cychwyn gyda’r stori ‘Sbwriel Sbango’. Un o brif negeseuon y stori yw fod sbwriel i un person yn gallu bod yn drysor i berson arall. O fy mhrofiad i’n addysgu hyd yma, byddai gweithgaredd ymarferol o addurno blwch grawnfwyd yn man cychwyn diddorol i’r disgyblion. Y rheswm rwyf yn dweud hyn, yw y byddent yn trafod ar lafar mewn grwpiau i ddechrau yr hyn y gallent eu wneud gyda’i eu bocs. Mae siarad a gwrando ar eraill yn sgil eithriadol o bwysig i’w ddatblygu yn y Cyfnod Sylfaen, gan y byddent yn gorfod gwneud hyn yn rheolaidd yn yr ardaloedd. Ar ôl trafod byddai angen cynllunio beth i’w wneud gyda’i blwch er mwyn ei newid o ysbwriel i rhywbeth unigryw a gwerthfawr. Gallent fod yn greadigol yn y dasg hon, gan newid y blwch i fod yn roced, robot neu yn adeilad. Yna byddent yn cynllunio edrychiad eu bocs granfwyd gan greu llun ohono a labelu pa liwiau a deunyddiau maent am ddefnyddio, er enghraifft; paent, pensiliau lliw, ffelt lliw, ay.b. Ar ôl sicrhau eu bod yn hapus gyda eu cynllun, caiff y plant fynd ati i addurno ei bocs.  Byddent yn creu hyn yn gyfle iddynt fod yn annibynnol, gyda cynorthwyydd neu athrawes yno i helpu pe byddai angen (mewn grwpiau bychain o bedwar i bump o blant). 
Pan maent wedi ei gwblhau bydd y plant yn mynd ati i ysgrifennu ychydig o frawddegau ynglŷn â’i edrychiad a gwerthuso y gwaith ar lafar i weld os y byddent yn newid unrhyw beth y tro nesaf. Er mwyn gwahaniaethu yn y cofnodi, byddai rhai disgyblion yn derbyn brawddegau i orffen, er enghraifft; ‘Lliw fy mlwch yw ....’ , ‘Mae fy mlwch yn...’. Eraill yn derbyn banc o ansoddeiriau disgrifiadol, er enghraifft; “Llachar, Byr, Tal”. Tra bod y grŵp olaf yn gorfod cynnwys cysyllteiriau wrth ysgrifennu. 

Drwy gydol y dasg yma caiff dull thematig ei ddangos gan blethu sawl maes gyda’i gilydd a’i cynnwys mewn un gweithgaredd. Yn bennaf caiff eu Datblygiad creadigol, Sgiliau iaith, Llythrennedd a Chyfathrebu, a Datblygu’r Gymraeg eu cynnwys. Drwy wneud hyn caiff sawl sgil ei ddatblygu drwy un weithgaredd.

Mae’r plant yn cyfathrebu gyda’i gilydd a gyda’r athro/ cynorthwyydd, gan ddatblygu eu iaith gyntaf. Yr ail maes a welir drwy gydol y dasg ffocws yw ‘Datblygiad Creadigol’. Mae’r dasg yn herio’r plant i weithio yn annibynnol a ceisio meddwl yn greadigol ynglŷn â sut y gallent addurno ei bocs grawnfwyd. Yn ychwanegol caiff eu sgiliau motor bach eu ymestyn, gan ymarfer ei sgiliau torri gyda siswrn, a gludo darnau o waith yn eu llyfrau.

Enghraifft 2- Tasg Ffocws

Yn fy ail enghraifft o dasg ffocws sy’n bosib i’w wneud gyda’r stori ‘Sbwriel Sbango’ , bydd y plant yn canolbwnytio yn bennaf ar y stori a beth sy’n digwydd. Tasg y plant fydd gweithio mewn grwpiau i ailadrodd y stori. Byddent yn defnyddio deunyddiau sydd wedi cael eu ailgylchu er mwyn creu pypedau i gynrychioli yr anifeiliaid sydd yn y stori. Gan bod chwech math o anifail yn ymddangos yn y stori, bydd y plant yn cael eu rhoi mewn grwpiau o chwech. 

Er mwyn cynnwys y tri cymhwysedd rhaid ceisio eu uno i mewn i’r dasg. Yn gyntaf byddaf yn ceisio cynnwys cymhwysedd digidol drwy ddefnyddio cyfrifaduron ac iPads. Fel dosbarth, byddent yn dysgu cân ar sianel ‘Youtube Cyw’ ynglŷn â ailgylchu. Bydd hyn hefyd yn ffordd o ddatblygu cymhwysedd arall, sef llythrennedd. 

Er mwyn gwahaniaethu rhwng blwyddyn 1 a 2, yn ychwanegol bydd rhaid i’r haen uwch gychwyn eu ymadrodd o’r stori gan ddisgrifio eu anifail hwy. Gallent ddisgrifio ei edrychiad neu ei symudiad. Bydd hyn yn ffordd iddynt datblygu’r Gymraeg ac eu sgiliau llafar. 

Caiff y maes ‘Gwybodaeth a Dealltwriaeth o’r Byd’ ei gynnwys pan yn penderfynu pa ddeunydd ailgylchu i ddefnyddio ar gyfer eu pypedau. Bydd y disgyblion yn datblygu eu sgiliau motor-mân gan geisio defnyddio ei dwylo i greu symudiadau gwahanol gyda eu pypedau. 

Drwy gydol y dasg caiff y maes ‘Datblygiad Creadigol’ ei gynnwys gan geisio meddwl am syniadau o sut allent greu eu pypedau, sut maent yn adrodd y stori ‘Sbwriel Sbango’ (Ydych chi am geisio newid eich llais pan yn adrodd y stori?), sut mae eu anifail hwy yn symud, a.y.b. 

Felly drwy ddadanosddi y dasg ffocws gallwn weld bod dull thematig yn ymddangos mewn sawl ffordd. Caiff sawl maes ei blethu gyda’i gilydd yn ystod y dasg hon; caiff ‘Datblygiad Personol a Chymdeithasol, Lles ac Amrywiaeth Ddiwylliannol’ a ‘Datblygiad Corfforol’ a ‘Datblygiad Creadigol’ ei weld fel un agwedd o ddull thematig. Drwy annog y plant i greu symudiadau creadigol ar gyfer eu pyped, bydd y plant yn ymarfer cyhyrau yn eu dwylo. Yn ystod y dasg hon caiff ‘Finger Gym’ ei gynnwys. Mae’r rhaglen ‘Finger Gym’ yn paratoi dwylo y plant ar gyfer dysgu sut i ysgrifennu cyn iddynt symud ymlaen at ddefnyddio offer.

Fel esbonwyd yn y ddogfen ‘Dyfodol Llwyddiannus, (2015)’ ,a ysgrifennwyd gan Donaldson, mae llythrennedd, rhifedd a cymhwysedd digidol yn hanfodol pan yn ceisio addysgu yn drawsgwricwlaidd. Gan bod y sgiliau hyn yn angenrheidiol ar gyfer bywyd bob dydd, awgrymai yr adroddiad y dylai pob athro fod yn gyfrifol am ei gynnwys yng ngwaith y dosbarth. Er mwyn paratoi y plant ar gyfer y dyfodol a gwaith modern, esboniai “Crynodeb o adroddiad” Donaldson, sef ‘Dyfodol Llwyddiannus’ bod angen i blant dderbyn “amrywiaeth o ‘sgiliau ehangach’. Gan sicrhau hyn byddent yn gallu defnyddio y sgiliau hyn mewn bywyd bob dydd mewn sawl ffordd; 
· “meddwl yn feirniadol a datrys problemau
· cynllunio a threfnu
· creadigrwydd ac arloesedd 
· effeithiolrwydd personol”.

Disgwylir bod y sgiliau hyn yn cael eu cynnwys yn y meysydd dysgu. Drwy wneud hyn bydd y plant yn derbyn y cyfle o ddatblygu y sgiliau angenrheidiol mewn gwahanol sefyllfaeoedd o waith.

Ardaloedd ar gyfer y thema ‘Bagiau a Blychau’

Er mwyn sicrhau bod pob plentyn ar dasg , pan fydd un grŵp yn gwneud y dasg ffocws rhaid sicrhau bod ardaloedd wedi eu paratoi i gyd-fynd gyda’r themâu ar gyfer gweddill y dosbarth. Mae sawl ardal sy’n bosib yw wneud gyda’r thema ‘Bagiau a blychau’ er enghraifft;
· Ardal Dywod
· Ardal Ddarganfod
· Ardal Adeiladu 
· Ardal Gelf
· Ardal Gornel Ddarllen
· Ardal Gerdd
· Ardal Ddŵr 
· Ardal Cornel Creu
· Ardal Chwarae Rôl
· Ardal Rhifedd


Gan ddefnyddio’r ‘ardal gerdd’ fel enghraifft gwelir sawl agwedd caiff ei ddatblygu. Caiff y tri cymhwysedd eu cynnwys yn y dasg hon mewn sawl ffordd. Caiff y gymhwysedd cyntaf, sef llythrennedd ei gynnwys gan ddarllen y stori ‘Sbwriel Sbango’ er mwyn gwybod pryd yn union mae angen y sŵn penodol yn ystod y stori. Yr ail gymhwysedd yw rhifedd; bydd rhaid i’r plant defnyddio eu sgiliau rhifedd mewn sawl ffordd yn ystod y dasg. Bydd rhaid i’r plant gyfri y nifer o guriadau maent eisiau eu cynnwys, a chyfri sawl saib sydd rhwng pob sŵn. Y drydydd gymhwysedd yw cymhwysedd digidol. Caiff y gymhwysedd hon ei gynnwys gan ddefnyddio yr ‘iPad’. Drwy ddefnyddio yr ap ‘Garage Band’ mae’n ffordd o ddarparu cyfle i blant wybod am amrywiaeth o offerynau sydd ar gael. Gallent weithio yn annibynnol neu mewn grŵp i benderfynu pwy sy’n gyfrifol am y  sŵn penodol yn y stori, a pa offeryn maent am eu defnyddio. Felly wrth ddod i gasgliad ar sut mae’r dasg hon yn ffordd o ddatblygu y tri cymhwysedd, gallaf ddweud bod y plant yn datblygu y sgiliau hyn drwy gydol y dasg mewn sawl ffordd. 
	Ardaloedd
	Blynyddoedd 1 & 2

	Ardal Dywod
	· Cuddio darnau o sbwriel yn y tywod, er enghraifft; allwch chi ddod o hyd i blastig?

	Ardal Ddarganfod
	· Didoli sbwriel yn ôl defnydd; ffoil, papur, plastig, cardfwrdd.

	Ardal Adeiladu
	· Defnyddio gwahanol math o sbwriel; amrywiaeth o flychau caniau a.y.y.b.

	Ardal Gelf
	· Argraffu papur wal i ffau’r llwynog gan ddefnyddio botymau.

	Ardal Gornel ddarllen
	· Llyfrau ffeithiol am ailgylchu.

	Ardal Gerdd
	· Ailgreu synnau’r stori gyda offerynnau cerdd.

	Ardal Ddŵr
	· Amrywiaeth o gynhwysyddion ailgychu ar gyfer llenwi ac arllwys dŵr. (Mesur ac amcangyfrif)

	Ardal Cornel Creu
	· Gwehyddu gyda bagiau plastig.
· Pypedau hosan cymeriadau’r stori.

	Ardal Chwarae Rôl
	· Cornel cartref un o’r anifeiliaid o’r stori.
· Offer glanhau ar gael; yr anifeiliaid yn y stori yn glanhau y sbwriel yn wahanol i’w gilydd er enghraifft; sgubo gyda brigau, ysgub, brwsh llawr.

	Ardal Rhif
	· Pwyso sbwriel.
· Taflen gweithio â dis; adio a thynnu y nifer o sbwriel sydd ei angen.


 

Gan ystyried pob ardal rhaid penderfynu sut mae’n bosib uno y thema ‘Bagiau a blychau’ a’r stori ‘Sbwriel Sbango’. Gwelir tabl isod yn esbonio fy syniadau o beth sy’ n bosib i’w wneud gyda’r thema. Drwy gydol pob ardal gwelir y meysydd dysgu yn cael eu datblygu mewn sawl ffordd, gan ei wneud yn ddull thematig. 









Felly wrth ddod i gasgliad am fy nealltwriaeth o addsygeg drawsgwricwlaidd a sut mae addysgu trawsgwricwlaidd yn effeithio ar addysgu plant yn yr ysgol gynradd rwyf wedi dod i dri casgliad.  Yn gyntaf, credaf bod addysgu drawsgwricwlaidd yn cael effaith bositif ar addysg plant gan ei fod yn eu paratoi ar gyfer y dyfodol gyda sgiliau hanfodol, sgiliau y byddent ei hangen o ddydd i ddydd, er enghraifft; trafod, gwrando, cynllunio, gwerthuso a gwella. Yn ôl y ddogfen a ysgrifennwyd gan ‘Ofsted’, ‘Learning: creative approaches that raise standards (2010)’, esboniai bod addysgeg drawgwricwlaidd yn chwarae rôl mawr mewn datblygu amrywiaeth o sgiliau sydd ei angen ar gyfer eu llwyddiannau yn y dyfodol. Yn eu ymchwiliad hwy, darganfyddai mai yr ysgolion mwyaf llwyddiannus yn eu ymchwil, oedd yr ysgolion a oedd yn defnyddio addysgeg drawsgwricwlaidd. Felly, gan ddefnyddio y tri cymhwysedd gall y plant ddatblygu sawl sgil hanfodol mewn un gweithgaredd.

Yn ail, gan fod y disgyblion yn cyfrannu at y cynllunio mewn thema drawsgwricwlaidd credaf y byddai ganddynt lawer mwy o ddiddordeb yn yr hyn a wneir. Hwy fydd perchen y thema fel petai, ac felly fe fydd y dysgu a’r gweithgareddau yn apelio atynt. 

Yn drydydd, credaf fod dysgu trawgwricwlaidd yn fwy diddorol i’r athro yn ogystal, gan y bydd yr athro yn gorfod meddwl a chynllunio gweithgareddau diddorol sydd yn plethu i fewn i’r thema, yn hytrach na dysgu pwnc yn unigol. Cyfrifoldeb yr athro felly yw cynllunio a darparu gweithgareddau sydd â sawl haen iddynt, gan cynnwys a plethu mwy nag un o’r ‘meysydd’. Dylai bod y weithgaredd neu’r thema yn tanio dychymyg y plentyn fel bod hyn yn arwain i chwifrydedd, a chyffro a’r awch i ddeall a darganfod mwy.

Felly yn fy marn i mae dysgu trawsgwricwlaidd yn paratoi’r ffordd i blant ddysgu a chydweithio a dyna yn hanfodol yw beth yw bywyd real. Ychydig iawn o fobl sydd yn gwneud eu gwaith o ddydd i ddydd heb ryw fath o gydweithio gydag eraill, ac felly mae’n ffordd effeithiol os nad angenrheidiol o baratoi plant ar gyfer eu dyfodol.

